Radioamatør

En radioamatør er en person, der har telegrafi, radiofoni eller radioteknik som hobby (jævnfør ordet amatør), det kan være enten som lytteramatør (til tider kaldet dx'ere efter radioforkortelsen DX for distance, da man gerne lytter til fjerne sendere) med en radiomodtager (inkl. fx skanner) eller som både sender- og modtager-amatør enten på privatradiobåndene eller som licenseret radioamatør.

En licenseret radioamatør (omfatter også licenseret kortbølgeamatør) er en person, der har bestået en prøve (kategori A, B eller D), og som derfor har lov til (licens til) at udføre radiotekniske eksperimenter på nogle dertil afsatte radiofrekvenser ved brug af alle former for radiosendere, modtagere og antennetyper.

I Danmark findes en forening af radioamatører, der kaldes EDR (Experimenterende Danske Radioamatører).

Blandt de mange eksperimenter, radioamatører udfører, er bl.a. sammenkobling af internettet og radiokommunikation. Et af disse eksperimenter er verdensdækkende og kaldes EchoLink.

Historisk 
Verdens første radioamatør var dansker: Einar Dessau (1892-1988), der i starten af 1900-tallet eksperimenterede med egne konstruktioner. 
Dette på et tidspunkt, hvor Guglielmo Marconi lige havde gennemført sit banebrydende og succesfulde forsøg med transmission af radiosignaler over Atlanten i 1901. I dag er der omkring 3.000.000 radioamatører kloden rundt, hvoraf en promille (3.000) findes i Danmark.

I 1912 pålagde U.S. Congress Radio Act of 1912 på radioamatører, hvilket begrænsede deres virke til frekvenser over 1,5 MHz (bølgelængde 200 meter eller mindre). Myndighederne troede at disse frekvenser var ubrugelige. Radioamatørenes brug af kortbølgebåndet ledte til opdagelsen af kortbølgeudbredelse via ionosfæren i 1923. 1930'erne blev kortbølgeradioens guldalder.

Kaldesignaler 
Licenserede radioamatører får efter bestået prøve tildelt et kaldesignal, som sammensættes således:
 et præfiks bestående af to tegn; højst et ciffer (Danske kaldesignaler som kan anvendes på danske adresser: OZ, og fra 1. marts 2007 også OU, OV, 5P og 5Q)
 et suffiks bestående af:
 et ciffer fra 0-9 samt
 op til fire tegn (cifre eller bogstaver), hvoraf det sidste skal være et bogstav.

Et kaldesignal kan fx være OZ7EDR eller 5Q2J eller OZ50̷MHZ (ofte skrives nul som 0̷ (engelsk :en:slashed zero) eller ʘ (engelsk :en:dotted zero) for at undgå forveksling).

Landes mulige radioamatør kaldesignal præfiks er listet i disse kilder.

Licenserede amatørradiobånd 

Følgende frekvensbånd må en licenseret radioamatør i Danmark benytte. For så vidt angår MF og HF, der kan reflekteres af jordens ionosfære, og derfor ofte benyttes til international kommunikation, er frekvenserne koordineret globalt af ITU. Brugen af frekvenserne indenfor de enkelte amatørbånd (båndplan) er ikke reguleret af ITU, men IARU (International Amateur Radio Union) producerer en vejledende båndplan for hver af de tre ITU regioner, og de enkelte landes IARU-tilknyttede organisationer (i Danmark EDR) udarbejder på den baggrund de nationale båndplaner. Man kan søge om at benytte yderligere frekvenser.

Svaret på hvorfor de efterfølgende bånd både kaldes ved deres bølgelængde i meter og frekvens i Hertz skyldes, at radiobølger i radiofoniens barndom før 1920'erne, kalder radiobølger ved deres bølgelængde i meter. Mellem ca. 1923 til 1960 anbefales det at angive radiobølgers frekvens i cycles-per-second (cps). Fra 1960 angives frekvens i Hertz. Som det ses angives båndene i meter og det er omkring år 2000 den mest udbredte benævnelse. Selvom et frekvensbånd benævnes et antal meter, behøver den givne bølgelængde, ikke at være indeholdt i frekvensbåndet (regn fx på 10, 20, 40 meter båndene). Skal man stille ind på en radiostation, angives den ved sin bærebølges frekvens.

Man kan møde licenseret radioamatør aktivitet uden for ovenstående bånd, da man i andre ITU-regioner (og lande) kan have allokeret større eller andre frekvensbånd:

Se også 
 Packet radio
 Digital mobile radio
 WARC
 IARU
 Internet-fjernstyret radiomodtager
 :en:Amateur radio frequency allocations

Kilder/referencer

Eksterne henvisninger 

 Experimenterende Danske Radioamatører
 Ferrit antenner til amatør radio antenner til DX
Dansk DX Lytter Klub

 
Radioteknik
Hobby